ma Nusilan (toki Inli: New Zealand) anu ma Silan sin anu ma Otejalowa (toki Majoli: Aotearoa) li ma lon ma Osejanija. ma Nusilan la ma suli tu li lon. ma suli tu la ma lili mute li lon kin. tenpo la, kulupu jan nanpa wan pi ma Nusilan li kulupu jan Majoli. toki ona li toki Majoli. tenpo kama la, jan Elopa li tawa ma Nusilan. ma Juke li kama lawa e ona.
jan Elopa li kama la, jan Netelan li lukin e ma Nusilan. tenpo kama la, jan ni li nimi "Nusilan" e ma ni (Silan sin) tan ma Silan lon ma Netelan. ma Silan li ma lili lon ma Netelan.
kon pi nimi lon toki Majoli (ma Otejalowa (Aotearoa)) li ni: ma pi kon walo linja.
jan 5,223,000 li lon ma Nusilan.